Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
6 พ.ค. 2558

หุ้นน้ำมันพยุงไม่ไหว  แรงขายหุ้นธนาคารเป็นความเสี่ยงฉุดตลาดลงต่อเนื่อง
ดัชนี SET อยู่ที่ 1,519.35 จุด -7.39 จุด -0.48% ปริมาณซื้อขาย 21,316  ลบ.
แนวรับ:          1515-20          แนวต้าน:          1540
 
สรุปทิศทางและแนวโน้มตลาด
 “หุ้นธนาคารถ่วงตลาด” ตลาดยังถูกแรงขายหุ้นธนาคารถ่วงไว้ ทำให้ดัชนี SET ไม่สามารถขึ้นสูงกว่า 1530 จุด อยู่ในแนวโน้มย่อยขาลงต่อไปและเคลื่อนไหวในกรอบ 1515-30 จุด โดยยังคงมีความเสี่ยงระยะสั้นจากแรงขายหุ้นธนาคาร
การอ่อนค่าลงอย่างรวดเร็วของค่าเงินบาท ทะลุผ่านแนวต้านสำคัญ 33 บาท/ดอลลาร์ เป็นปัจจัยหนุนให้นักลงทุนต่างชาติขายหุ้นเพื่อล็อกความเสี่ยงจากค่าเงินไปก่อน เป็นสัญญาณลบต่อทิศทางตลาด แม้ว่าตลาดได้แรงซื้อหุ้นน้ำมันช่วยพยุงไว้ก็ตาม  ซึ่งรอดูความแข็งแกร่งของหุ้น  PTT สามารถยืนเหนือระดับ 360 บาทได้จึงจะทำให้บรรยากาศเป็นบวกต่อการซื้อหุ้นพลังงานในระยะสัปดาห์  และหนุนให้ดัชนี SET ทรงตัวได้บริเวณแนวรับ 1515-20 จุด
 “หุ้นน้ำมันหนุน”: มีจังหวะซื้อเก็งกำไรหุ้นพลังงานตามราคาน้ำมันโลกที่ยังคงขึ้นในระยะสัปดาห์นำโดยแรงซื้อ PTT มีแนวโน้มขึ้นคาดว่าจะขึ้นยืนเหนือ 360 บาทได้  PTTEP ผ่าน 120 บาท BANPU ฟื้นตัวขึ้นได้ในกรอบ 29.00-32.00 บาท  GLOW ฟื้นตัวขึ้นในกรอบ 86.00-90.00 บาท   
 “ซื้อเก็งกำไร” หุ้นกลุ่มอิเลคทรอนิคส์ที่ได้รับผลดีจากการอ่อนค่าของค่าเงินบาท อย่าง KCE DELTA HANA (ต้าน 46.00/48.00 บาท) รวมไปถึงหุ้นกลุ่มสื่อสารที่เริ่มมีสัญญาณการฟื้นตัวแข็งกว่าตลาด INTUCH ADVANC THCOM 
 
หุ้นที่น่าสนใจทางเทคนิค
DELTA “ซื้อ” ราคาแกว่งตัวขึ้นต่อเนื่องตามกรอบแนวโน้มขาขึ้น ทะลุกรอบการพักตัวรูปแบบ Flag เครื่องมือ DI+ พุ่งชี้ขึ้นอีกครั้งหลังพักตัว เป็นจังหวะซื้อเก็งกำไร มีแนวต้านแรกที่ 87.00 บาท และเป้าหมายระยะกลางที่ 90.00 บาท
AJP “ซื้อ” ราคาหุ้นแกว่งตัวขึ้นทะลุผ่านเส้น Downtrend line ขึ้นมาได้พร้อมปริมาณการซื้อขายสนับสนุน เครื่องมือ DI+ ตัด DI- ขึ้น คาดว่าจะแกว่งตัวขึ้นได้ต่อเนื่อง มีแนวต้านแรกบริเวณ 10.30 บาท ถัดไปที่ 11.00 บาท
BH “ซื้อ” ราคาหุ้นแกว่งตัวในกรอบแนวโน้มขาขึ้นอย่างแข็งแกร่ง เส้นค่าเฉลี่ย 7-14-21 วัน เรียงตัวตัดกันยืนยันแนวโน้ม มีโอกาสแกว่งขึ้นต่อเนื่อง มีแนวต้านแรกตามกรอบแนวโน้มขาขึ้นที่ 167.00 บาท และเป้าหมายระยะกลางที่ 170.00 บาท
 
 
 
Futures  แนวรับ        แนวต้าน
SET50      1000          1020
              980          1040
Gold       18850         19000
             18650         19200
Oil         2200          2300
             2100          2400